
A tárgy, az iskola területén elhelyezkedő, előre meghatározott közösségi térbe tervezett ülőbútor, amelynek feladata az alapvető funkcióinak ellátása mellett - ülőhely és a közvetlenül mellette elhelyezkedő tároló hely biztosítása - a hangulat és a közösségi érzés megteremtése.
A bútor egyes elemeinek méretei megfelelnek a funkció által felállított követelményeknek, ülőmagassága 52 cm szélessége 70 cm mélysége 40 cm. Anyaga újrahasznosított papír és műgyanta kombinációja.
A korábban elkészített makettek és a végleges elem magját újrahasznosított hullámpapír lemezek képezik, amelyek műgyantával kerültek összeragasztásra. Külső felületük üvegszál paplan erősítésű műgyanta. A felületek nem igényelnek feltétlenül további kezelést.



